open-index/open-wikipedia-markdown huggingface dataset:
Vitamin C

mini|desno|150px|Askorbinska kiselina (reducirani oblik)
mini|150px|Dehidroaskorbinska kiselina (oksidirani oblik)

**Vitamin C** ili **askorbinska kiselina** je vitamin rastvorljiv u vodi, a prisutan je u svježem voću i povrću. On je jedan od najispitanijih i najviše opisanih vitamina. I naravno, prvi sintetski dobiveni vitamin. Sudjeluje kao reducens u brojnim biološkim procesima. Važan za sintezu kolagana i karnitina te za metabolizam masnih kiselina. Najjači je antioksidans među vitaminima topljivim u vodi. Inače je vitamin C poznat po skorbutu, bolesti koja nastaje zbog njegovog nedostatka.

## Hemijske osobine 
Askorbinska kiselina je ketolakton sa šest ugljikovih atoma, pa je po srukturi jako slična glukozi. U organizmu se reverzibilno oksidira do dehidroaskorbinske kiseline koja posjeduje potpunu vitaminsku aktivnost. To je bijeli kristalni prah, bez mirisa, kiselog ukusa i osjetljiv na svjetlost. Lahko se otapa u vodi i u alkoholu te je praktički netopiva u hloroformu i eteru. Izuzetno je nestabilna i lahko gubi svojstva skladištenjem i prokuhavanjem. Podložna je oksidaciji, posebno na zraku i pod uticajem alkalija, željeza i bakra.

## Reference 
Najbogatiji izvor vitamina C je raznoliko voće i povrće. To su prije svega agrumi (naranče, mandarine, limun), šipak, višnja, crni ribiz, lisnato povrće, kupus, krompir, paprika i dr. U mlijeku i životinjskim tkivima se nalazi malo vitamina C. Preporučene dnevne količine (RDA) za odraslu zdravu osobu iznosi 60 mg dok se u terapiji koriste i znatno veće doze.

## Djelovanje 
Askorbinska kiselina funkcioniše kao koenzim u brojnim reakcijama hidroksiliranja i amidiranja. Svojim dehidro-oblikom reverzibilni je oksido-redukcijski sistem, koji ima važnu ulogu u oksido-reduktivnim procesima i u ćelijskom disanju. Ima veliku ulogu u stvaranju kolagena značajnog za razvoj i regeneraciju tkiva, krvnih žila, kostiju i zuba. Vrlo je važno znati da povećava otpornost organizma prema virusnim i bakterijskim infekcijama uključujući i alergije, djelotvorna je kod bolesti dišnih puteva i još niz drugih bolesti.

Nedovoljan unos vitamina C može dovesti do hipovitaminoze. On se najčešće događa kod djece, alkoholičara i starijih osaba. Izraziti nedostatak tog vitamina dovodi do bolesti koja se zove skorbut. Patogenetska podloga skorbuta obuhvata nemogućnost stvaranja kolagena. Najznačajnije se promijene zbivaju na kostima i u krvnim kapilarama (kosti postaju lomljive, zglobovi otiču). Zubi postaju klimavi, a zubno meso je otečeno i krvari. Česta popratna pojava skorbuta je hipokromna anemija.

Mnogi naučnici preporučuju upotrebu velikih doza askorbinske kiseline čak preventivno za zdraviji život. Ali ne treba pretjerivati jer prevelike doze mogu dovesti do stvaranja bubrežnih kamenaca.

Kategorija:Vitamini
Kategorija:Vitamin C
Kategorija:Prehrambeni antioksidansi
Kategorija:Dijetetski antioksidansi
Kategorija:Alkoholi
Kategorija:Organske kiseline
Kategorija:Ortomolekularna medicina
Kategorija:Koenzimi
Kategorija:Furoni
Kategorija:Biomolekule
Kategorija:Dihidrofurani
Kategorija:Aditivi sa E-brojem
Solaris (čvor)

* Solaris (operativni sistem)
* *Solaris* (roman), roman naučne fantastike Stanislava Lema 
* *Solaris* (1972), film Andreia Tarkovskog, snimljen 1972. 
* *Solaris* (2002), film Stevena Soderbergha, snimljen 2002.
* *Solaris* (časopis), kanadski časopis naučne fantastike
* Solaris (grupa), mađarska grupa progresivnog rocka
MuLinux

**Mulinux** je distribucija čija je osnovna svrha da omogući korištenje izuzetno starih računara kao servera ili radnih stanica. Mulinux se može pokretati sa disketa, instalirati na hard disk sa disketa ili raspakivanjem samo raspakivajuće arhive na DOS/Windows sistemu.

Minimalna konfiguracija:
* 8 MB RAM - tehnički može raditi i sa 4-6 MB RAM ali dosta ograničeno (preporučuje se korištenje *self-extracting* arhive za instalaciju) - 16 MB potrebno za pokretanje sa disketa bez instalacije
* 20ak MB hard diska za punu instalaciju
* Intel 80486 procesor

Mulinux se sastoji od nekoliko paketa (od kojih svaki staje na jednu disketu):
* SRV - osnovni server paketi (**web**, **mail**, **samba**...)
* WKS - radna stanica (**mutt**, **ssh**, **pgp**...)
* X11 - osnovno X Window okruženje (VGA server sa 16 boja, window manageri: fvwm95, Afterstep...)
* VNC - za korištenje računara kao grafičkog terminala
* GCC - reducirana verzija (bez C++a)
* TCL - Tcl/Tk + dosta korisnih programa
* TEX - TeX *typesetting* sistem
* PERL - **Perl** programski jezik
* EMU - Wine, Dosemu
* JVM - Java virtuelna mašina
* NS1 - SVGA X server i prvi dio Netscape browsera
* NS2 - drugi dio Netscape browsera

Pored ovih dostupni su i razni "contrib" paketi drugih autora. Bez obzira koju vrstu instalacije radite preporučuje se instaliranje SRV i WKS paketa jer oni sadrže neke osnovne UNIX funkcionalnosti.

*Image* datoteke za diskete se prave korištenjem "superformatiranja", ali o ovome ne trebate brinuti, samo pratite uputstva za instalaciju. Ako pravite diskete za Linuxa dovoljno je pokrenuti priloženu skriptu i odgovarati na pitanja.

Distribucija se dosta slabo razvija u posljednje vrijeme. Korištena je modificirana verzija Linux 2.0 kernela. Dostupan je i eksperimentalni paket sa 2.4 kernelom.

## Vanjski linkovi 
*Službena web stranica 

Kategorija:Linux distribucije
L1 cache

**L1 cache** ili cache Level 1 je mala priručna memorija koja se nalazi u procesorskoj jedinici (CPU) i služi ubrzavanju obrade podataka čija bi se obrada bitno usporila zbog ograničenja brzine sabirnice CPU-chipset-glavna memorija. L1 se u slučaju potrebe može isključiti u BIOS-u (zbog eventualnih problema u radu), ali to nije preporučljivo jer se rad računara pritom toliko uspori da je usporediv tek s brzinom nekoliko generacija starije tehnologije računara. Postoje dvije vrste: instrukcijski i podatkovni *cache*. Ovisno o proizvođaču i tipu procesorske jedinice L1 može biti fiskno podijeljen na instrukcijski i podatkovni *cache* ili može biti dinamično dijeljen.
mini

## Reference 
## Vanjski linkovi 
* https://www.cs.princeton.edu/courses/archive/fall15/cos375/lectures/16-Cache-2x2.pdf
* https://lwn.net/Articles/252125/
* https://arstechnica.com/old/content/2002/07/caching.ars

Kategorija:Procesori
Wine

**Wine** je program za Linux operativni sistem pomoću kojeg se većina Microsoft Windows aplikacija može pokretati i pod Linuxom. Sa Wine-om je moguće instalirati neki Windows program i poslije ga pokrenuti i s njim raditi bez ikakvih problema.

Pored toga sa Wine-om se mogu pokretati neki od programa koji su već instalirani na Microsoft Windows sistemu koji se nalazi na istom računaru, a to se radi komandom '*wine *program.exe* *'.

## Vanjski linkovi 
* 

Kategorija:Linux
Kategorija:Softver
Kordiljeri

mini|desno|200px|Cordillera de la Costa, Venecuela
**Kordiljeri** su prostrani lanci planina ili planinska područja, koja se prostiru duž morskih obala (npr. Andi). Riječ *cordilla* dolazi iz španskog jezika, što je umanjenica riječi *cuerda*, što znači konopac. Riječ se može koristiti u različitim naučnim oblastima, ali se kroz historiju posebno koristi u polju fizičke geografije.
## Poznati kordiljeri 
* Arktički kordiljeri, planinski lanac duž sjeveroistočnog ruba Arktičkog arhipelaga i krajnjeg sjeveroistočnog dijela poluostrva Ungava; Labrador i Quebec, Kanada
* Američki kordiljeri, planinski lanci koji čine zapadnu kičmu Sjeverne Amerike i Južne Amerike
* Annamese kordiljeri (planinski lanac Annamite), Laos i istočni Vijetnam
* Baetic kordiljeri, Španija
* Centralni kordiljeri (Visoravni Nove Gvineje)
* kordiljeri Cantábrica, Asturias i Kantabrija (uključujući Picos de Europa)
* kordiljeri Central, nekoliko planinskih lanaca
* kordiljeri Occidental, Andi, Kolumbija i Ekvador
* kordiljeri Occidental, Peru
* kordiljeri Oriental, nekoliko planinskih lanaca
* Pacifički kordiljeri, drugo ime za Zapadni kordiljeri u Sjevernoj Americi, obično korišten u KAnadi. Ovaj izraz se ponekad pogrešno koristi Lanac pacifičke obale.
* Meksički kordiljeri, sstoje se od Segmenta Juarez, segmenta Huayacocotla, segmenta Victoria Segment, i Nuevoleones kordiljera
* kordiljeri Administrative Region (CAR), obuhvataju kordiljere Centralnih planina na Filipinima
* kordiljeri "de los Andes", Južna Amerika
* kordiljeri "de la Costa" (čileanski obalni lanac)
* kordiljeri "de la Costa" (venecuelanski obalni lanac)
* kordiljeri de Mérida, Venecuela
* kordiljeri Gran Region (sjeverni Filipini)
* istočni australlijski kordiljeri
* južnopacificčki kordiljeri, Mindanao, Filipini

## Druga upotreba termina 
* kordiljeri Department, distrikt Paragvaja
* kordiljeri Province (Bolivija), Santa Cruz department u Boliviji
* kordiljeri, Colorado, nekorporirana općina u SAD
* Kordiljeri, izmišljena južnoamerička džava u romanu *High Citadel* Desmond Bagley

## Također pogledajte 
* Tektonika ploča

## Reference 
Kategorija:Planine
Perm (čvor)

**Perm** može biti:

* Perm (grad), grad u Ruskoj Federaciji
* Perm (period), razdoblje u historiji planete Zemlje
Beskičmenjaci

Invertebrata

**Beskičmenjaci** (Invertebrata ili Avertebrata) su životinje bez unutrašnjeg skeleta, kičmenice. Pripada im veliki broj vrsta i oko 97% svih životinja na našoj planeti čine upravo beskičmenjaci. U okviru ove grupe životinja najbrojniji, dominantni su zglavkari koji obuhvataju oko 70% svih poznatih vrsta životinja. Najveći broj vrsta među zglavkarima posjeduju insekti koji su dominantne životinje na planeti Zemlji, kako po broju vrsta tako i po brojnosti samih populacija. Osim insekata, oko polovina beskičmenjaka živi u moru.

## Podjela 
Tipovi beskičmenjaka se prema različitim kriterijima mogu grupisati i podjeliti. Tako ih je, prema složenosti, evolutivnoj naprednosti moguće razdvojiti u dvije velike grupe:

1. niže beskičmenjake kojima pripadaju :

* spužve 
* žarnjaci 
* pljosnati crvi 
* nemertine 
* valjkasti crvi i neki manji tipovi životinja

2. više beskičmenjake.

* člankoviti crvi 
* mekušci 
* zglavkari 
* bodljokošci

Niži beskičmenjaci imaju neke zajedničke osobine:

* uglavnom su morske životinje 
* tjelesne dimenzije su im male 
* nemaju tjelesnu duplju ili je prisutan pseudocelom

Viši beskičmenjaci su evolutivno napredniji pa su njihove osobine:

* mogu da borave veći dio vremena izvan vode 
* većih su dimenzija 
* imaju celom, koji se smatra glavnim faktorom njihove evolutivne uspješnosti.
## Također pogledajte 
* Leukon
* Porifera (spužve)
* Hitoni 
* Mezozoa 
* Morski puževi
* Opisthobranchia 
* Prugasta mitra 
* Puž bačvaš


Kategorija:Zoologija
Karneval

mini|Karneval
**Karneval** je praznik koji u katoličkom kalendaru uvijek pada utorkom i kojim počinje blagdansko razdoblje uoči 40-dnevne korizme. Najpoznatiji svjetski karnevali održavaju se u Brazilu, čiji su karnevali poznati kao posebno živopisni i razuzdani.
Karneval u Rio de Janeiro se smatra najvećim na svijetu. U vrijeme održavanja, grad ugošćava oko dva miliona učesnika dnevno. Godine 2004. karneval u Riu je privukao rekordnih 400,000 stranih posjetilaca.

## Reference 
## Vanjski linkovi 
* http://allafrica.com/stories/201405230663.html (en)

Kategorija:Karneval
Mehkušci

**Mehkušci** ili **mekušci** (Mollusca) su koljeno s velikim brojem vrsta i oblika iz skupine beskičmenjaka koje se dijeli na devet razreda, od kojih je osam recentnih i jedan izumrli razred.

Na temelju savremenih istraživanja DNK, danas se mehkušci i neke druge skupine životinja svrstavaju u natkoljeno Lophotrochozoa. Danas na zemlji živi oko 50.000 vrsta mehkušaca, a u fosilnom obliku poznati su još iz razdoblja pretkambrija.

Nauka koja se bavi mehkušcima zove se **malakologija** (ili malakozoologija).

## Način života 
Osim polarnih regija i planina, mehkušci nastanjuju sva područja na zemlji. Većina živi u morima, gotovo sve grupe žive maritimno. Neke vrste školjkaša mogu se naći i u slatkoj vodi, a manjim dijelom čak i u vlažnoj zemlji (*Pisidium spec.*). No najveća grupa mekušaca, puževi, naseljuju sva ostala područja.

## Građa mehkušaca 
Uz iznimku Monoplacophora i u naznakama mnogoljušturaša, tijela mehkušaca su nesegmentirana, građena bilateralno simetrično (kod npr. puževa simetrija može biti sekundarno poremećena) i bez ikakvog unutarnjeg potpornja. Obavijeno je mekim kožnatim plaštom koji kod većine vrsta izlučuje tvrdu vanjsku ljušturu koja štiti i podržava tijelo. Kod puževa ljuštura ("kućica") je neparna, a kod školjaka gotovo uvijek parna. Ljušture su građene od kalcij-karbonata i proteina i čine svojevrsni vanjski skelet. Kod nekih grupa ljuštura zakržlja ili čak potpuno nestane, kao kod puževa golaća.

Tijelo im se sastoji od četiri dijela: glave, probavnog trakta, plašta i stopala. Na glavi mehkušci imaju usta, oči i pipke. U probavnoj vrećici imaju crijeva, jetru, bubrege i spolne organe. Imaju plašt koji djelomično ili potpuno obavija tijelo i stvara plaštenu šupljinu u kojoj se nalaze dišni organi, škrge kod vodenih a pluća kod suhozemnih mehkušaca. S donje strane tijelo se proširuje u neparnu mišićnu tvorevinu, stopalo. Srce je na leđnoj strani i ima jednu klijetku, i jednu ili dvije pretklijetke, a u ustima imaju čeljusti ili nazubljenu pločicu.

Nervni sistem je različit, ali svi imaju 3 para ganglijskih čvorova sa živčanim tracima koji su povezani s osjetilnim organima.

## Razmnožavanje i razvoj mehkušaca 
Većina školjki, svi glavonošci i mnogi puževi su odvojenih spolova. Dvospolci su puno rjeđi nego što se to ranije pretpostavljalo. Oplodnja se najčešće odvija izvantjelesno, u vodi u koju se ispuštaju jajašca i spermiji, ali je kod viših mehkušaca pravilo oplodnja unutar tijela. Razvoj se najčešće odvija kroz stadij larve. Iznimka su glavonošci, kod kojih se na jajetu diskoidnim brazdanjem gradi embrij. Neki mehkušci se brinu za leglo, a neke vrste iz razreda Monoplacophora zadržavaju embrije do valjenja u plaštenoj šupljini.

## Sistematika i filogenija
Filogeneza pojedinih razreda je još uvijek sporna. Trenutno postoji više filogenetskih stabala, a svako od njih se dokazuje ponekim novim nalazom.

Kladogram mehkušaca (2007).

Još uvijek se raspravlja i o porodičnim odnosima između grupa mehkušaca. U nastavku su prikazane dvije najčešće perspektive u tom pogledu: pretpostavljen preci  su Aculifera ili Testaria.

## Reference 
## Vanjski linkovi 
* 
* 

Kategorija:Beskičmenjaci
Kategorija:Mekušci
Brasília

**Brasília** je glavni grad Brazila i njegovo upravno središte. Smješten je u federalnom distriktu, na centralnoj 1000 metara visokoj visoravni Planalto cental, unutar savezne države Goias. Udaljen je 207&nbsp;km od Goianie, 1531&nbsp;km od Salvadora i  930&nbsp;km od Rio de Janeira. Ima 2.282.000 stanovnika i prema broju stanovnika je četvrti grad u ovoj latinskoameričkoj državi.

Iako je u Brazilu postojala ideja o preseljenju prijestolnice u unutrašnjost već od 1891, Brasilia je osnovana 1956, na poticaj tadašnjeg brazilskog predsjednika Juscelina Kubitscheka koji je htio rasteretiti prenapučene obalne krajeve zemlje, i stanovništvo privući u unutrašnjost. Grad je izgrađen do 1960, te je 21. aprila iste godine inauguriran kao novi glavni grad.

## Arhitektura 
Grad su projektirali urbanist Lucio Costa, arhitekt Oscar Niemeyer i pejzažni arhitekt Roberto Burle Marx, koji su Brasiliji namijenili tadašnja najmodernija estetska i konstrukcijska dostignuća. Tlocrt grada ima oblik raskriljene ptice, u čijem tijelu se nalaze najznačajnije upravne i javne zgrade, dok su u krilima samodostatni stambeni blokovi. Grad se i danas veoma brzo širi u skladu s prvobitnim urbanističkim planom.

Među znamenitostima, uglavnom Niemeyerovim projektima, ističu se Palača nacionalnog kongresa, Katedrala, te uz umjetno jezero predsjednička palača Palacio Alvorada.

UNESCO je Brasiliju proglasio mjestom svjetskog nasljeđa.

## Mistika 
Postoji legenda da je italijanski svećenik Don Bosco već 1883. u snu vidio futuristički grad čija lokacija odgovara današnjoj Brasiliji, a predsjednik Juscelino Kubitschek jednom je izjavio: "...vidio sam u snu raskriljenu pticu nad Amazonskom džunglom...", te je kasnije sam odabrao lokaciju nakon dugotrajnih letova avionom iznad Amazone.

## Također pogledajte 
* Indija
* Malezija
* Pakistan

## Vanjski linkovi 
* Zvanična stranica 

## Reference 
## Literatura 
Kategorija:Glavni gradovi južnoameričkih država
Kategorija:Gradovi u Brazilu
Kategorija:Svjetska baština u Brazilu
Pretoria

**Pretoria** je uz Cape Town i Bloemfontein, jedan od tri službena glavna grada Južne Afrike.

Nalazi se 55 kilometara sjeverno od Johannesburga. Privredno je važna dobro razvijena metalurgija, zatim metalna, elektrotehnička i prehrambena industrija te proizvodnja stakla i cementa. Važno je željezničko i putno čvorište, a u njemu se nalazi međunarodni aerodrom.

Današnji grad je osnovao Marthinus Pretorius 1855., i nazvao ga po svom ocu Andries Pretoriusu, osnivaču Južnoafričke Republike.

Prema popisu iz 2007. godine, ukupno broji 2.345.908 stavonika.

## Reference 
## Vanjski linkovi 
Kategorija:Glavni gradovi afričkih država
Kategorija:Gradovi u Južnoafričkoj Republici
Colombo

**Colombo** je glavni grad Šri Lanke. Nalazi se na zapadnoj obali ostrva. Naziv Colombo su uveli Portugalci 1505. godine i vjeruje se da je došlo od naziva *Kolon thota* što znači "luka na rijeci Kelani".

Kolombo je i najveći grad, ekonomska i poslovna prijestolnica Šri Lanke. Njegovo predgrađe, Sri Džajavardenepura Kote, je sjedište vlade i skupštine Šri Lanke. Od 2001. godine, u Kolombu živi 2.234.289 stanovnika.

## Historija 
Kolombo je bio poznat rimskim, arapskim i kineskim trgovcima još u doba antike. U VII vijeku ovdje su se doselili arapski trgovci da bi upravljali trgovinom ostrva sa ostatkom svijeta. Portugalci su se pojavili u XVI vijeku i sagradili tvrđavu koja je štitila trgovinu začinima. Od XVII vijeka ovdje dominiraju holandski trgovački interesi, a konačno Britanci 1802. proglašavaju Kolombo za glavni grad svoje kolonije Cejlon. Glavni grad države je postao sa nezavisnošću iste 1948. godine.

## Reference 
## Vanjski linkovi 
* 

Kategorija:Šri Lanka
Kategorija:Glavni gradovi azijskih država
Asmara

**Asmara** je glavni grad Eritreje.

Asmara je po legendi osnovana u 13. vijeku, tad su tu živjela četiri klana plemena Gheza; Gheza Gurtom, Gheza Shelele, Gheza Serenser i Gheza Asmae. Na poticaj svojih žena, muškarci su konačno ujedinili svoja četiri klana i uspjeli porazili pljačkaše koji su terorizirali taj kraj. Nakon pobjede, naselje je dobilo ime Arbaete Asmara, što je na Tigrinja jeziku doslovno značilo - četvoro ujedinjenih. Vremenom je Arbaete otpao i ostalo je samo Asmara, iako u gradu još uvijek postoji zona, koja se zove Arbaete Asmara. Po jednoj drugoj legendi, tu je Kraljica od Sabe rodila svog sina Menelika I.

Sve do kraja 19. vijeka Asmara je bila samo jedno od tigranjskih sela, njen procvat počeo je nakon Prvog italijansko-abesinskog rata (1895. -1896.) kad je Asmara postala glavni grad talijanske kolonije Eritreje, odlukom guvernera Martinija 1897, koji je radije odabrao nju zbog povoljnije klime, nego luku Masava na crvenomorskoj obali. Zbog tog i danas grad ima brojne tragove italijanske prisutnosti: od urbanizma i gradske infrastrukture, arhitekture i nekih kulinarskih običaja. U gradu i danas ima brojnih italijanskih lokala koji nose svoja stara talijanska imena; Bar Vittoria, Pasticceria moderna, Casa del formaggio, Ferramenta.

Asmara je bila mali gradić sve do 1934. kad je postala baza za italijansku invaziju na Etiopiju za vrijeme Drugog italijansko-abesinskog rata (1935. -1936.). Tada je grad naglo narastao i razvio se u veliki centar Italijanske Istočne Afrike. Grad je 1939. imao 98 000 stanovnika, od toga čak 53 000 Italijana, koji su se počeli masovno doseljavati, pogotovo sa siromašnog i prenapučenog juga. Oni su u Asmari osnovali brojne firme, i bitno unaprijedili lokalnu privredu.

Taj nagli rast zaustavljen je 1941. kad su Asmaru zauzeli Britanci i držali pod svojom vlašću sve do 1952., kad je Eritreja ušla u federaciju sa Etiopijom. U Asmari je djelovala radio stanica američke vojske Kagnew Station, i manja vojna baza uz nju od kraja 1942. do 1977. nakon Etiopsko - Eritrejskog rata, Asmara je postala prijestolnica nezavisne Eritreje 1993.

## Također pogledajte 
Spisak glavnih gradova

## Reference 
Kategorija:Eritreja
Kategorija:Glavni gradovi afričkih država
Tallinn

**Tallinn **(prije Reval i Revel) je glavni i najveći grad Estonije, smješten u Finskom zalivu. Tallinn je upravno, naučno, kulturno, industrijsko i trgovačko središte Estonije te važna ribarska i putnička luka; u njemu se nalaze brodogradilišta, tekstilne i prehrambene fabrike, a razvijena je i mašinogradnja, metaloprerađivačka, drvna i prehrambena industrija te industrija papira. Ubraja se u red najstarijih i najvećih gradskih središta u sjeveroistočnoj Evropi.

Grad je cestovno i željezničko čvorište s aerodromom i lukom.

Stari grad (s Katedralnim brdom) je upisan na INESCO-v Spisak mjesta Svjetske baštine u Evropi 1997. godine.

## Historijska imena 
Godine 1154. arapski kartograf Al-Idrisi je zabilježio grad koji je on nazvao Qlwn ili Qalaven, tj. Kalevan ili Kolivan po slavenskom mitskom junaku Kalevu, ali poznat i kao Lindanisa (danski: Lyndanisse), prema Kalevoj ženi Lindi. Nijemci, Danci i Šveđani su ga zvali Revala, što je naziv cijele oblasti, a Estonci su koristili naziv Tallinn(a) (estonski: Taani-linna u značenju "danska grad-utvrda") koji je poslije nezavisnosti 1918. godine postao službeni nazivo.

## Geografija 
Tallinn se nalazi na južnoj obali Finskog zaliva, u sjeverozapadnoj Estoniji.

Najveće jezero je Ülemiste (pokriva 9,6&nbsp;km2). To je glavni izvor pitke vode za grad. Jezero Harku je drugo po veličini na području Tallinna sa površinom 1,6&nbsp;km2. Za razliku od mnogih drugih velikih gradova, Tallinn ne leži na velikoj rijeci. Jedina značajna rijeka u Tallinnu je Pirita u istoimenoj gradskoj četvrti. Dolina rijeke je zaštićeno područje zbog svoje prirodne ljepote. Mala rijeka Härjapea koja je tekla iz jezera Ülemiste kroz grad u more preusmjerena je u kanalizaciju 1930. godine.

Najviša tačka je na 64 metara nadmorske visine u jugozapadnom dijelu grada. Dužina obale je 46&nbsp;km. Sastoji se od tri veća poluotoka: Kopli, Paljassaare i Kakumäe .

Old_town_of_Tallinn_06-03-2012.jpg|
Tallinn, pangahoone Wismari 7, 1869, 1914 (2).jpg|
Tallinn, Jakob Westholmi poeglaste erahumanitaar-gümnaasiumi hoone, II maja, 1913 (1).jpg|
Tallinn, elamu Loode 1A, 1920.-1930 (2).jpg|
Tallinn, elamu A.Kapi 5, 1935 (2).jpg|
Tallinn, elamu A.Kapi 3, 1935 (2).jpg|
Tallinn, Kotka 44 (2).jpg|
Tallinn, hoovipoolne hoone Tondi 53, 1915-1916 (2).jpg|
Tallinn-Väike raudteejaama teetööliste riistakuur (2).jpg|
Tondi sõjaväelinnaku sööklahoone Tammsaare tee 64, 1915-1916 (3).jpg|
Tondi sõjaväelinnaku kasarm Tondi 51, 1915-1916 (3).jpg|
Tallinn, Pärnu mnt 123 (Diakonisside lasteaed) (3).jpg|
Tallinn, Blasius Hochgrewe monument, 1560 (2).jpg|
Järve laiarööpmelise raudtee jaamahoone, 1926 (2).jpg|
Tallinna hipodroomi vana tallihoone (2).jpg|

## Reference 
Kategorija:Glavni gradovi evropskih država
Kategorija:Gradovi u Estoniji
*
Alžir (grad)

**Alžir** (, al-Djazā’ir) jest glavni i najveći grad države Alžir, i ujedno drugi po veličini grad Magreba, nakon Kazablanke. U skladu sa popisom iz 1998. grad je imao 1.519.570 stanovnika, dok je aglomeracija imala populaciju od 2.135.630 naseljenih. Nedavni proračun Ujedinjenih nacija je dao podatke da urbana aglomeracija ima 5.000.000 stanovnika, 2011.

Nazivan El-Bahdja (البهجة) ili drugačije Alger la Blanche ("Bijeli Alžir") zbog blještave bijele boje njegovih zgrada, kada se gledaju sa mora, Alžir je smješten na zapadnoj strani zaliva, na Sredozemnom moru.

Alžir je sportski centar države. Ugradu djeluje niz profesionalnih klubova u raznim sportovima, koji su osvajali državne i međunarodne titule. Među sportskim objektima u gradu se nalazi ogroman sportski kompleks - *OCO Mohamed Boudiaf*. Tu se ubraja *Stadion 5. juli* (kapacitet 64.000), prostor za atletiku, olimpijski bazen, golf teren i nekoliko teniskih terena.

Sljedeći veliki sportski događaji održani su u Alžiru:
* Mediteranske igre (1975)
* Afričke igre (1978, 2007)
* Afrički kup nacija (1990)
* Afričko rukometno prvenstvo (1989, 2001)
* Pan Arapske igre (2004)
* FIBA Afričko prvenstvo (2005)
* Odbojkaško Svjetsko prvenstvo U19 (2005)

## Međunarodni odnosi 
## Reference 
## Vanjski linkovi 
* Zvanični sajt 

## Vanjski linkovi 
Kategorija:Glavni gradovi afričkih država
Kategorija:Gradovi u Alžiru
Nairobi

**Nairobi** je glavni grad Kenije i jedna od njenih provincija. Leži na istoimenoj rijeci, 140&nbsp;km južno od ekvatora, na 1.661 metar nadmorske visine. Sa 2.948.109 stanovnika (podaci iz 2006. godine) uvjerljivo je najveći grad Kenije, ujedno i najveći grad Istočne Afrike.

Naziv "Nairobi" dolazi iz masai jezika i znači "mjesto hladnih vodâ". Godine 1899. osnovale su ga britanske kolonijalne vlasti kao stanicu na željezničkoj pruzi Mombasa - Uganda. Godine 1907. postao je glavni grad Britanske Istočne Afrike, a od 1963. je prijestolnica nezavisne Kenije. Tokom kolonijalnog perioda bio je centar industrije kafe, čaja i sisal vlakana.

## Note i reference 
Kategorija:Glavni gradovi afričkih država
Kategorija:Gradovi u Keniji
Riga

**Riga** () glavni je grad Letonije, nalazi se na Baltičkom moru na obali rijeke Daugave. Riga je najveći grad u Baltičkim zemljama s oko 750.000 stanovnika i služi kao glavni kulturni, obrazovni, politički, finansijski, komercijalni i industrijski centar Baltika. Stari grad Rige nalazi se na UNESCO-ovoj listi svjetske baštine jer ima najveću kolekciju  građevina u stilu secesije (*jugendstila*) u Evropi.

Službeno je postala grad 1201. Podijeljena je na 6 administrativnih jedinica: *Centar*, *Kurzeme*, *Ziemelju*, *Latgale*, *Vidzeme* i *Zemgale*. Nalazi se na obali Baltičkog mora u južnom dijelu Riškog zaljeva na obalskoj visoravni Rigava. Povijesno središte Rige nalazi se na desnoj obali Zapadne Dvine (Daugave) oko 10 km od njenog ušća u more.

Klima je pod uticajem blizine mora. Samim tim ona je blaga i vlažna. Ljeta su prohladna i oblačna. Zime su tople i prosječna januarska temperatura je −4,7&nbsp;°C. U prosjeku godišnje oko 40% dana je oblačno.

## Vanjski linkovi 
* Službeni sajt grada Rige
* Turistička prezentacija Rige
* Sveučilište u Rigi
* Letonski institut 

Kategorija:Glavni gradovi evropskih država
Kategorija:Gradovi u Latviji
*
Rijad

**Rijad** (arapski: الرياض‎, *"*Vrtovi") je glavni i najveći grad Saudijske Arabije, i pripada historijskoj regiji Nedžd i Al-Yamamah. Smješten u centru Arapskog poluostrva Rijad nastanjuje oko 5.700.000 ljudi. Grad je podijeljen na 15 administrativnih zona koje su pod kontrolom gradonačelnika Rijada. Kako se nalazi u arapskoj pustinji grad dobija vodu kroz 467 kilometara cijevi koje ga povezuju sa jedinicama za desalinizaciju morske vode u Perzijskom zaljevu. Rijad ima najveći ženski univerzitet na svijetu, univerzitet princeza Nora bint Abdulrahman.

## Historija 
### Rana historija 
Tokom predislamskog doba grad se zvao Hajr (arapski: حجر), i navodno je osnovan od strane plemena Benu Hanifa. Hajr je bio glavni grad provincije Al-Yamamah, čiji su guverneri upravljali centralnom i istočnom Arabijom u vrijeme Omejadskog i Abasidskog perioda. Provincija Al-Yamamah se odvojila od Abasidskog halifata 866. godine i područje je palo pod vlast plemena Benu Ukhaidhir, koji su se doselili iz obližnjeg Al-Kharja. Grad je zatim ušao u period propadanja. U 14. stoljeću, sjevernoafrički putnik Ibn-Batuta je opisao Hajr prilikom posjete kao "glavni grad pokrajine Al-Yamamah i grad kanala i drveća sa stanovništvom koje pripada plemenu Benu Hanifa i usputna stanica na putu prema Mekki".

Kasnije, Hajr se podijelio na nekoliko naselja. Najznačajnija od njih su Migrin (ili Mukrin) i Mi'kal, a ime Hajr se nastavio pojavljivati u lokalnoj narodnoj poeziji. U 17. stoljeću  naselja se ujedinjuju i stvaraju novi grad po imenu Rijad. Godine 1737. Deham ibn Dawwas, izbjeglica iz susjednog Manfuhaha, preuzima kontrolu nad Rijadom.

## Klima 
Ljeti su temperature jako visoke, čak do 50 stepeni celzijusa. Prosječna julska temperatura je 43,5&nbsp;°C. Zime su umjerene sa hladnim, vjetrovitim noćima. Preovladavajuća klima je pustinjska, uz jako malo padavina. Česte su i pješčane oluje u kojima gustina prašine može biti tolika da smanji vidljivost na svega 10 metara.

## Vanjski linkovi 
* Službena stranica 

Kategorija:Gradovi u Saudijskoj Arabiji
Kategorija:Glavni gradovi azijskih država
Hanoi

**Hanoi** (vijetn. Hà Nội, kin. 河内) je glavni grad Vijetnama, a prema procjeni iz 2005. godine imao je 3.145.300 stanovnika.
Od 1010. do 1802. godine bio je politički centar nezavisnog Vijetnama s nekoliko kratkih prekida. Bio je u sjenci glavnog grada Huế za vrijeme Nguyen dinastije kao glavni grad Vijetnama, ali je služio kao glavni grad Francuske Indokine od 1887-1954 godine. Od 1954-1976 godine nakon pobjede Viet Minha protiv Francuske u bici kod Dien Bien Phua, postao je glavni grad Sjevernog Vijetnama. 
Hanoi je postao glavni grad Vijetnama kada su Sjeverni i Južni Vijetnam ujedinjeni 2. jula 1976. godine. Nalazi se na desnoj obali Crvene rijeke.
Grad ima više od 1000 godina historije, a posebno je dobro očuvana ona u posljednjih nekoliko stotina godina. Hanoi je domaćin više kulturnih znamenitosti nego bilo koji grad u Vijetnamu, uključujući i više od šest stotina pagoda, hramova i brojne velike javne zgrade izgrađene krajem 19. vijeka za vrijeme francuske kolonizacije. Godine 2004. masivni dio 900 godina starog kaštela je otkriven u središnjem dijelu Hanoia u blizini mjesta Ba Dinh trga. Industrijska proizvodnja u gradu je doživjela brz razvoj od 1990-ih s prosječnim godišnjim rastom koji je dostigao 20,9 posto od 2001. do 2003. godine. stanovništvo Hanoia je u stalnom porastu, stavljajući veliki pritisak na infrastrukturu grada, od kojih je dio zastario i datira iz ranog 20. vijeka.

## Reference 
Kategorija:Gradovi u Vijetnamu
Kategorija:Glavni gradovi azijskih država
Turizam

250px|thumb
**Turizam** predstavlja skup odnosa i pojava koje proizilaze iz boravka stranaca u nekom mjestu, ako taj boravak ne podrazumijeva promjenu prebivališta i nije vezan za sticanje zarade. Turizam je svako putovanje koje nema za cilj obavljanje neke privredne djelatnosti. Turist je osoba koja putuje najmanje 24 sata izvan mjesta stalnog boravka, osim u slučaju krstarenja, kada to putovanje podrazumijeva vremenski period kraći od 24 sata.

## Posebni oblici turizma 
* Odgovorni turizam
* Kulturni turizam
* Eko turizam
* Elitni turizam
* Masovni turizam
* Seoski turizam
* Nautički turizam
* Kongresni turizam
* Zdravstveni turizam
* Vjerski turizam
* Zimski turizam
* Planinski turizam
## Reference 
## Vanjski linkovi 
* Svjetska turistička organizacija

Kategorija:Kultura
Kulturni turizam

**Kulturni turizam** je specijalni oblik turizma koji obuhvata posjete turista izvan njihovog stalnog mjesta boravka motivirane interesom za historiju, umjetnost, naslijeđe ili stil života nekog lokaliteta ili neke regije.

## Zabilješke i literatura 
*OECD (2009) The Impact of Culture on Tourism. OECD, Paris
* Richards, G. (1996) Cultural Tourism in Europe. CABI, Wallingford. Preuzimanje sa: 
www.tram-research.com/atlas 
* http://enjoyourholiday.com/2011/04/18/top-10-most-visited-cities-in-the-world/
* Bob McKercher and Hilary Du Cros, Cultural tourism: the partnership between tourism and cultural heritage management, Routledge, 2002
* Greg Richards, Cultural tourism : global and local perspectives, Routledge, 2007
* Priscilla Boniface, Managing quality cultural tourism, Routledge, 1995
* Milena Ivanovic, Cultural Tourism, Juta and Company Ltd, 2009

Kategorija:Turizam
Kategorija:Kultura
Ekoturizam

**Eko turizam** je prilično nejasan pojam koji djelomično sliči na marketinški trik, a djelomično ipak ima uporište u ponašanju turista koji sebe smatraju eko-turistima. Naime, riječ je obliku turizma u kojem učestvuju ekološko svjesni pojedinci i grupe, koje svojim djelovanjem na okoliš pokušavaju smanjiti efekte kakve stvara takozvani masovni turizam.

Množina toga se podvodi pod pojam eko turizma, a u novije vrijeme mnoge regije žele iskoristiti svoju industrijsku nerazvijenost kako bi na svoje područje privukle one turiste koji vole netaknuta područja. No, čak i za dolazak takvih turista potrebna je kakva-takva infrastruktura koju mnoge regije još nemaju.

TIES (Međunarodno društvo za turizam) je jednom definirao ekoturizam kao "odgovorno putovanje u prirodna područja kojim se čuva okoliš i unapređuje blagostanje lokalnog stanovništva".

Neke osnovne karakteristike koje se vežu uz pojam ekoturizma i smještaja koji se ondje nalazi i nudi eko-putnicima je: prirodno očuvani prostori, korištenje jednostavnih vrsta smještaja, strogo pridržavanje zaštite okoliša uključujući i ograničeni broj posjetitelja. Gost koji koristi takvu vrst odmora očekuje netransformirani okoliš ili djelomično transformirani okoliš te na neki način doživljaj stapanja s prirodom.

Uz eko turizam vrlo često povezujemo vrste turizma kao što su prirodni turizam, ruralni turizam, agro turizam, pa čak i robinzonski turizam.

**Osnovna načela eko turizma su:**

* podizanje ekološke svijesti;
* očuvanje lokalne kulture;
* očuvanje biološke i kulturne raznolikosti kroz zaštitu ekosistema;
* osiguravanje finansijskih sredstava za očuvanje ekosistema, održivi razvoj i jaču lokalnu zajednicu;
* promocija odgovornosti kroz minimalni utjecaj na okoliš i kulturu;
* uvažavanje prava i potreba lokalnog stanovništva, prihvaćanje različitosti;
* sinergija subjekata (poduzetnika i lokalne samouprave) unutar destinacije;
* osmišljavanje i pružanje kvalitetnih doživljaja gostima;
* održivo raspolaganje otpadom.

## Također pogledajte 
* Turizam u Bosni i Hercegovini
* Biološka raznovrsnost
* Ekologija
* Ekosistem
* Globalno zatopljenje
* Prirodno okruženje
* Prirodni resursi
* Priroda
* Održivost

## Reference 
Kategorija:Turizam
Kategorija:Ekologija
Belmopan

**Belmopan** je glavni grad Belizea. (engleski izgovor /ˌbɛlmoʊˈpæn/), procijenjeni broj stanovnika je 16.400.
Belmopan se nalazi na 17°15′S 88°46′Z﻿ / ﻿17.25°S 88.767°Z﻿ / 17.25; -88.767.

Belmopan se nalazi u okrugu Cayo na nadmorskoj visini od 76 m iznad nivoa mora. Belmopan je izgrađen istočno od rijeke Belize, 80&nbsp;km u unutrašnjost od bivšeg glavnog grada, luke Belize City, nakon što je taj grad skoro uništen od strane uragana Hattie 1961. Vlada je premještena u Belmopan 1970. Njegova zgrada Narodne skupštine dizajnirana je tako da liči na hram Maja iz pretkolumbijskog doba.
mini|Zgrada parlamenta Belmopan
mini|Najveći kineski restoran u Belmopanu|lijevo

## Reference
## Vanjski linkovi
* Karta Belmopana 
* Online Portal Belmopana 

Kategorija:Beliz
Kategorija:Glavni gradovi sjevernoameričkih država
Luka

[mini|250px|desno|Luka [Miami]]
**Luka** ili **pristanište** je mjesto na obalama mora, jezera ili rijeka i služi za pristajanje brodova i prekrcaj tereta s brodova i na njih. Luke često imaju opremu za prekrcaj tereta kao što su dizalice i viličari, čiji vlasnici mogu biti privatne osobe ili javne ustanove. Često se u blizini luke nalaze postrojenja za konzerviranje i druge vrste obrade robe.

Za funkcioniranje luke važna je dubina vode u kanalima ili vezovima, zaštita od vjetra, valova i oluja, kao i pristup kopnenim prijevoznim sredstvima kao što su željeznica i kamioni.
Rijetke su luke sa dubljim vodama, ali one mogu primati veće, ekonomičnije brodove. S obzirom na to da su kroz historiju luke služile za prijem različitih vrsta transporta, oprema varira u širokom rasponu. Samo područje luka se može protezati kilometrima obale, i dominirati lokalnom ekonomijom. Neke luke služe samo u vojne svrhe.

## Reference 
## Vanjski linkovi 
* Port Industry Statistics, American Association of Port Authorities
* Information on yachting facilities at ports around the world from Noonsite.com
* Social & Economic Benefits of PORTS from "NOAA Socioeconomics" website initiative
* Antunes, Cátia: *Early Modern Ports, 1500-1750*, European History Online, Mainz: Institute of European History, 2011, retrieved: November 2, 2011.

Kategorija:Vodeni promet
259 Aletheia

**259 Aletheia** je jako veliki asteroid iz Glavnog asteroidnog pojasa. Sastavljen je od jednostavnih karbonatnih materijala i veoma je taman, tamniji od uglja. Otkrio ga je Christian Heinrich Friedrich Peters 28. juna 1886. godine u Clintonu.

Augusta je imenovana po božici iz grčke mitologije Alathei.

## Reference 
## Vanjski linkovi 
* Baza podataka o tijelima u Asteroidnim orbitama
* [Podaci o otkrićima minornih planeta (tijela u Sunčevom sistemu(https://bs.wikipedia.org/wiki/Sun%C4%8Dev_sistem))]
* Baza podataka o svjetlosnim putanjama Asteroida

Kategorija:Asteroidi
Ronaldinho

**Ronaldo de Assis Morreira "Ronaldinho" Gaucho** bivši je brazilski nogometaš.

Karijeru je počeo u Grêmiju, gdje je njegov prirodni talent uskoro skrenuo pažnju nogometnog svijeta. Tokom četiri sezone što ih je tamo proveo, od 1997. do 2001, izborio je i mjesto u brazilskoj reprezentaciji. Osvojio je Copa Amériku 1999, postigavši 6 golova, uključujući vrlo upečatljiv potez protiv Venecuele.

2001. godine Ronaldinho je odlučio iskušati sreću u evropskom nogometu te potpisao ugovor po kojem je zaigrao u francuskoj ligi, tačnije u PSG-u. Iako mu uspjeh za vrijeme igranja za PSG nije bio zadovoljavajući, nastavio je pobjeđivati s Brazilom, osvojivši Svjetskog prvenstvo 2002. u Japanu i Južnoj Koreji.

Potpisao je ugovor s Barcelonom 2003, prateći stope mnogih njegovih izvrsnih sunarodnjaka koji su imali uspješne karijere u tom klubu: Evaristo, Ronaldo, Romário i Rivaldo.

Već nakon prve utakmice u Barceloninom dresu navijači su bili oduševljeni Ronaldinhovim nogometnim talentom. Njegova sposobnost da u potpunosti promijeni tok igre solo prodorom izborila mu je mjesto u vrhu Barceloninog napada, stvorivši od njega veliku nogometnu ikonu na početku novog milenija. Za vrijeme njegove prve sezone tim je nanizao 17 utakmica bez poraza i završio na drugom mjestu španske lige, osiguravajući time direktno učešće u Ligi prvaka. Uspjesi su se nastavili u sljedećoj sezoni, 2004/05, a Barcelona je zauzela čvrsto mjesto na vrhu tabele, što ju je dovelo do osvajanja titule prvaka Španije. Službeno je završio karijeru 2018.

## Reference
## Vanjski linkovi
*
*
*
*
*Ronaldinho na *transfermarkt.it*
*Ronaldinho na *aic.football.it*
*Ronaldinho na *lequipe.fr*

Kategorija:Rođeni 1980.
Kategorija:Živi ljudi
Kategorija:Brazilski nogometaši
Kategorija:Nogometaši Grêmija
Kategorija:Nogometaši PSG-a
Kategorija:Nogometaši Barcelone
Kategorija:Nogometaši AC Milana
Kategorija:Nogometaši Flamenga
Kategorija:Nogometaši Atlético Mineira
Kategorija:Nogometaši Querétara
Kategorija:Nogometaši Fluminensea
Kategorija:Igrači na Copa Américi 1999.
Kategorija:Igrači na FIFA Kupu konfederacija 1999.
Kategorija:Nogometaši na Olimpijskim igrama 2000.
Kategorija:Igrači na Svjetskom prvenstvu u nogometu 2002.
Kategorija:Igrači na FIFA Kupu konfederacija 2003.
Kategorija:Igrači na FIFA Kupu konfederacija 2005.
Kategorija:Igrači na Svjetskom prvenstvu u nogometu 2006.
Kategorija:Nogometaši na Olimpijskim igrama 2008.
Kategorija:Biografije, Porto Alegre
Kategorija:Osvajači bronzane medalje na Olimpijskim igrama (Brazil)
IBM PC

mini|desno|200px|IBM Personal Computer model 5150 sa IBM CGA monitorom (model broj 5153), IBM PC tastaturom, IBM 5152 printerom i postoljem za papir.
**IBM PC** je skaćenica za **IBM Personal Computer**, koje je trenutno standardni računar u svijetu. Za IBM PC računare vrijede sljedeće karakteristike:

* Intel ili Intel kompatibilni mikroprocesor u porodici x86 
* sličnost u matičnim pločama, i emuliranje osnovnih BIOS rutina
* MS-DOS ili Windows operativni sistem

Prvi IBM PC računar izbacila je američka kompanija IBM 1980., i zbog svoje otvorene arhitekture pokrenuo je cijelu industriju kompatibilnih mašina, i zbog svoje dostupnosti je jedna od najraširenijih računarskih arhitektura do sada.

## Također pogledajte 
* Apple Macintosh
* Token Ring
## Reference 
## Vanjski linkovi 
* http://www.theoldcomputer.com/roms/index.php?folder=IBM/PC-5150

Kategorija:Računari
260 Huberta

**260 Huberta** je veliki asteroid čija je orbita blizu vanjske ivice Glavnog asteroidnog pojasa. Bogat je Karbonatnim materijalima i taman je. Pripada asteroidnoj grupi Cybele i moguće je da se nalazi u orbitalnoj rezonanci s Jupiterom u odnosu 4:7. Otkrio ga je Johann Palisa 3. oktobra 1886. godine u Beču. Imenovan je po svetom Hubertusu.

## Reference 
## Vanjski linkovi  
* Baza podataka o tijelima u Asteroidnim orbitama
* [Podaci o otkrićima minornih planeta (tijela u Sunčevom sistemu(https://bs.wikipedia.org/wiki/Sun%C4%8Dev_sistem))]
* Baza podataka o svjetlosnim putanjama Asteroida

Kategorija:Asteroidi
Gaza (čvor)

* Gaza (materijal), vrsta medicinskog materijala
* Gaza (grad), grad u Palestini
* Gaza (guvernarat), guvernarat u Palestini
* Pojas Gaze, dio palestinske teritorije oko grada Gaze
* Gaza (provincija), provincija u Mozambiku
261 Prymno

**261 Prymno** je srednje velik asteroid iz Glavnog asteroidnog pojasa. Klasifikovan je kao asteroid B-tipa i vjerovatno je jednostavnog sastava, za razliku od uobičajenih asteroida C-tipa, koji su većinom bogati karbonatnim materijalima.

Otkrio ga je Christian Heinrich Friedrich Peters 31. oktobra 1886. godine u Clintonu, a imenovan je po okeanidi Prymno iz grčke mitologije.

## Reference 
## Vanjski linkovi 
* Baza podataka o tijelima u Asteroidnim orbitama
* [Podaci o otkrićima minornih planeta (tijela u Sunčevom sistemu(https://bs.wikipedia.org/wiki/Sun%C4%8Dev_sistem))]
* Baza podataka o svjetlosnim putanjama Asteroida

Kategorija:Asteroidi
Gaza (grad)

**Gaza** je grad u Palestini. Sa svojih 400 000 stanovnika najveći je grad u Pojasu Gaze koji broji oko 2.3 miliona stanovnika, koji gravitiraju prema gradu Gazi. Udaljen je 78&nbsp;km jugozapadno od Jerusalema.

Grad se nalazi na obali Mediterana, ima morsku luku i međunarodni aerodrom, koji nije u funkciji (djelimično razrušen). Veliki dio stanovnika su Palestinske izbjeglice ( ili njihovi potomci). Gaza je naselje duge historije koja seže do 2000. godine p. n. e. U gradu se nalazi veliki broj značajnih građevina od kojih se izdvaja džamija Al Omari iz XII vijeka (Velika džamija Gaze), kao i crkva Svetog Porfirija iz IV vijeka.

## Reference 
Kategorija:Gradovi u Palestini
Masakr u Budakovićima

**Masakr u Budakovićima** se desio 12. juna 1993. godine, kada je granata ispaljena sa srpskih položaja usmrtila deset, a lakše ili teže ranila tri građana Sarajeva, na mezarju u Budakovićima.

## Okolnosti zločina 
Zločin nad civilnim stanovništvom Sarajeva desio se nekoliko dana nakon usvajanja Rezolucije br. 836 Vijeća sigurnosti Ujedinjenih nacija iz juna 1993.

U Rezoluciji se između ostalog ističe da su Ujedinjeni narodi *odlučni da osiguraju zaštitu civilnog stanovništva u sigurnim područjima i promoviraju trajno političko rješenje*. Sarajevo je kao zaštićena zona UN-a proglašeno 6. maja 1993. godine.

## Također pogledajte 
* Masakri u Sarajevu (1992–1995)
* Opsada Sarajeva

## Reference 
## Vanjski linkovi 
* http://www.openstreetmap.org: mezarje Budakovići

Kategorija:1993. u Bosni i Hercegovini
Kategorija:Masakri u ratu u Bosni i Hercegovini
Kategorija:Masakri u Sarajevu
Mark Shuttleworth

**Mark Richard Shuttleworth** (rođen 18. septembra 1973) je južnoafrički biznismen. Shuttleworth je rođen u Welkomu u Južnoj Africi. On je ujedno prvi Južnoafrikanac koji je sebi kupio put u svemir. Trenutno živi u Londonu i ima dvojno državljanstvo, južnoafričko i državljanstvo Velike Britanije.

Shuttleworth je postao planetarno poznat nakon što je 25. aprila 2002. godine sebi kupio let u svemir, koji je tada platio otprilike 20 miliona američkih dolara. Dva dana kasnije, Sojuz letjelica je došla do Međunarodne svemirske stanice, gdje je proveo 8 dana u eksperimentalnim istraživanjima. Petog maja se vratio na Zemlju. Mark se dvije godine pripremao i proveo 7 mjeseci u Zvjezdanom Gradu, u Moskvi. Shuttleworth je postao Debian programer u ranim 1990im, a 2004 se vratio u svijet Linuxa osnivajući distribuciju Ubuntu Linux, sa svojom kompanijom Canonical Ltd. U 2005 godini osnovao je Ubuntu fondaciju sa početnim kapitalom od 10 miliona dolara.

## Također pogledajte 
* Linus Torvalds

## Reference 
## Vanjski linkovi 
* Biografija  na Markovoj službenoj stranici 
* Let u svemir Marka Shuttlewortha 
* Mark Shuttleworth odgovara na pitanja u vezi Ubuntua 
* Shuttleworth fondacija  
* Intervju: Mark Shuttleworth 

Kategorija:Ubuntu
Kategorija:Astronauti
Kategorija:Biografije, Welkom
Kategorija:Rođeni 1973.
Kategorija:Živi ljudi
Voće

mini|250p|Voće
mini|250p|Voće
**Voće** je zrelo reproduktivno tijelo biljaka sjemenjača, pogotovo onih koje imaju svježe plodove.
Voće je dragocjeno i nezamjenjivo za dobar rad i vitalnost organizma čovjeka. Značajna je uloga mineralnih tvari, zvanih makroelementi ili mineralne soli, kao i uloga nezaobilaznih mikroelemenata.

Voće spada u posebnu grupu namirnica koje se, sa pojedinim izuzecima odlikuju: 
* malom energetskom vrijednošću
* velikim sadržajem vode
* malom količinom proteina i masti
* znatnim sadržajem ugljenih hidrata i celuloze
* bogatstvom mineralnih sastojaka i vitamina, kao i sadržajem drugih hranjivih sastojaka kao što su enzimi, organske kiseline, antocijani, tanini i dr.

Zbog ovakvog sadržaja, prije svega, mineralnih sastojaka, vitamina, celuloze, enzima i drugih koji imaju prevashodno zaštitnu ulogu u organizmu, kao i sadržaju voćnih šećera koji predstavljaju vrlo pogodne izvore energije, voće i povrće ima veliki značaj za ljudsko zdravlje.

### Značaj voća u ishrani 
Osnovne zajedničke odlike voća su:
[mini|250p|[Kupina|Kupine u raznim stadijumima dozrijevanja]]
* relativno mala energetska vrijednost, osim kod nekih vrsta, kao što su: banane, kesten, orah, lješnjak, badem. Isto vrijedi i za sušeno voće: suhe šljive, suhe smokve, suho grožđe);
* visok sadržaj vode, s tim što se izuzimaju ljuskasto i sušeno voće;
* znatan sadržaj ugljenih hidrata, a naročito voćnih šećera glukoze i fruktoze;
* mali sadržaj proteina i masti, izuzimajući ljuskasto voće;
* bogatstvo u mineralnih sastojaka i vitamina;
* znatan sadržaj celuloze (biljna vlakna), organskih kiselina i drugih sastojaka (pektini, antocijani i drugi ).

Voće je bogat izvor vitamina, mada u poređenju sa povrćem, voće sadrži manje vitamina. Od vitamina voće sadrži najviše vitamina C i karotina. Njihova količina zavisi od vrste voća, sorte kao i niza drugih činilaca. Vitamin C nije podjednako raspoređen u cijelom plodu. Najviše ga ima u pokožici i ispod nje. Drugi vitamin po važnosti i količini je karotin. Najviše ga sadrže: kajsija, ananas, suha šljiva, breskva, lubenica itd. U manjim količinama voće sadrži i druge vitamine: K, E, vitamine B grupe.
## Također pogledajte
* Suho voće
* Limeta
* Maraska
* Pistacija

## Reference 
## Vanjski linkovi 

Kategorija:Vrste hrane
Dial-up

**Dial-up pristup** je način pristupanja internet mreži gdje korisnik koristi računarski modem i telefonsku liniju za pozivanje internet davatelja usluga u svrhu ostvarivanje modemske veze, koja se preusmjerava na globalnu mrežu, internet. Ovakav način se dosta dugo održao i još uvijek se koristi, no sve se više zamjenjuje Širokopojasnim (broadband) internetom gdje je vrijeme pozivanja minimalno te se ostvaruje direktna i brža veza sa davateljem usluga. Današnje cijene DSL pristupa internetu skoro da odgovaraju dial-up uslugama. 
## Reference 
## Vanjski linkovi 
Kategorija:Računarske mreže
Kategorija:Internet tehnologije
Kategorija:Američki izumi